प्रभु का प्रताप देखें कि सभी जीव चाहे वह जलचर हो, थलचर हो, नभचर हो या वनस्‍पति हो सबका पेट रोजाना भरते हैं । सभी खाली पेट उठते हैं और पेट भर कर फिर सोते हैं । उठने पर खरबों खरबों जीवों के भोजन की व्‍यवस्‍था प्रभु करते हैं । जलचर को जल में भोजन मिलता है, थलचर और नभचर को थल में भोजन मिलता है । वनस्‍पति अपनी जगह से हिल नहीं सकते, भोजन तलाशने इधर उधर जा नहीं सकते तो उन्‍हें खड़े खड़े ही उनको उनका भोजन पृथ्वी माता, श्री सूर्यदेवजी एवं जल के माध्‍यम से प्राप्‍त होता है ।